Хто з дзяцей не любіць пасядзець у шафёрскім крэсле і пакруціць руль аўтамабіля ці трактара. Так рабіў і Сяргей Дзенісовіч з Рудкі, калі быў падлеткам. Дарэчы, яго тата быў тады трактарыстам мясцовай гаспадаркі. Словам, была магчымасць паспрабаваць сябе ў ролі механізатара. Яшчэ вучнем Сяргей атрымаў правы катэгорыі “С”, таму што вучыўся ў Жабінкаўскім навучальна-вытворчым камбінаце. Згадзіліся ў жыцці, таму што шчыруе вадзіцелем на МАЗе (на катэгорыю “Е” вывучыўся пазней). Працаваў Сяргей Пятровіч у сельгаспрадпрыемстве “Хмелева”, у райспажыўтаварыстве, Брэсцкім будаўнічым трэсце № 8, адкуль перайшоў у Жабінкаўскую жыллёва-камунальную гаспадарку паводле сямейных абставін (нарадзіўся першынец). “Хацелася бліжэй да сваёй сям’і”, – прызнаўся пры размове Сяргей Пятровіч.